

**"Шикі мұнайды және газ конденсатын есепке алу құралдарымен жарақтандырылуға жататын өндірістік объектілердің тізбесі мен оларды жарақтандыру мерзімдерін бекіту туралы" Қазақстан Республикасы Энергетика министрінің 2019 жылғы 4 қарашадағы № 357 бұйрығына өзгерістер мен толықтырулар енгізу туралы**

Қазақстан Республикасы Энергетика министрінің 2022 жылғы 6 желтоқсандағы № 405 бұйрығы. Қазақстан Республикасының Әділет министрлігінде 2022 жылғы 9 желтоқсанда № 31039 болып тіркелді

      ЗҚАИ-ның ескертпесі!

      Осы бұйрық 01.01.2024 ж. бастап қолданысқа енгізіледі

      БҰЙЫРАМЫН:

      1. "Шикі мұнайды және газ конденсатын есепке алу құралдарымен жарақтандырылуға жататын өндірістік объектілердің тізбесі мен оларды жарақтандыру мерзімдерін бекіту туралы" Қазақстан Республикасы Энергетика министрінің 2019 жылғы 4 қарашадағы № 357 бұйрығына (Нормативтік құқықтық актілерді мемлекеттік тіркеу тізілімінде № 19559 болып тіркелген) мынадай өзгерістер мен толықтырулар енгізілсін:

      тақырыбы жаңа редакцияда жазылсын:

      "Шикі мұнайды, газ конденсатын, шикі газды және оны қайта өңдеу өнімдерін (тауарлық газды) есепке алу аспаптарымен жарақтандыруға жататын өндірістік объектілердің тізбесін және оларды жарақтандыру мерзімдерін бекіту туралы";

      кіріспе жаңа редакцияда жазылсын:

      "Жер қойнауы және жер қойнауын пайдалану туралы" Қазақстан Республикасы Кодексінің 144-бабының 5-тармағына сәйкес БҰЙЫРАМЫН:";

      1-тармақ жаңа редакцияда жазылсын:

      "1. Қоса беріліп отырған Шикі мұнайды, газ конденсатын, шикі газды және оны қайта өңдеу өнімдерін (тауарлық газды) есепке алу аспаптарымен жарақтандыруға жататын өндірістік объектілердің тізбесі және оларды жарақтандыру мерзімдері бекітілсін.";

      көрсетілген бұйрықпен бекітілген Шикі мұнайды және газ конденсатын есепке алу құралдарымен жарақтандырылуға жататын өндірістік объектілердің тізбесі мен оларды жарақтандыру мерзімдерінде:

      тақырыбы жаңа редакцияда жазылсын:

      "Шикі мұнайды, газ конденсатын, шикі газды және оны қайта өңдеу өнімдерін (тауарлық газды) есепке алу аспаптарымен жарақтандыруға жататын өндірістік объектілердің тізбесі және оларды жарақтандыру мерзімдері";

      1-тарауда:

      тақырыбы жаңа редакцияда жазылсын:

      "1-тарау. Шикі мұнайды, газ конденсатын, шикі газды өндіру, сондай-ақ шикі мұнайды, газ конденсатын, шикі газды және оны қайта өңдеу өнімдерін (тауарлық газ) дайындау";

      мынадай мазмұндағы реттік нөмірлері 2-1, 2-2, 2-3, 2-4-жолдармен толықтырылсын:

      "

|  |  |  |
| --- | --- | --- |
|
2-1. |
Шикі газды кешенді дайындау қондырғысы |
2025 жылғы 1 қаңтарға дейін |
|
2-2. |
Шикі газды технологиялық еріксіз жағуға арналған алау қондырғысы |
2025 жылғы 1 қаңтарға дейін |
|
2-3. |
Шикі газды өзінің технологиялық қажеттіліктеріне пайдалануға арналған қондырғылар |
2025 жылғы 1 қаңтарға дейін |
|
2-4. |
Шикі газды кері айдау қондырғылары |
2025 жылғы 1 қаңтарға дейін |

      ";

      мынадай мазмұндағы реттік нөмірі 3-1-жолмен толықтырылсын:

      "

|  |  |  |
| --- | --- | --- |
|
3-1. |
Тауарлық газды сақтауға арналған жерасты газ қоймалары |
2025 жылғы 1 қаңтарға дейін |

      ";

      мынадай мазмұндағы реттік нөмірі 5-1-жолмен толықтырылсын:

      "

|  |  |  |
| --- | --- | --- |
|
5-1. |
Тауарлық газды қабылдау-тапсыру (беру) пункттері |
2025 жылғы 1 қаңтарға дейін |

      ";

      2-тарауда:

      тақырыбы жаңа редакцияда жазылсын:

      "2-тарау. Шикі мұнайды, газ конденсатын, шикі газды және оны қайта өңдеу өнімдерін (тауарлық газды) тасымалдау";

      мынадай мазмұндағы реттік нөмірі 6-1-жолмен толықтырылсын:

      "

|  |  |  |
| --- | --- | --- |
|
6-1. |
Газ құбыры бойынша шикі газды және оны қайта өңдеу өнімдерін (тауарлық газды) қабылдау-тапсыру (беру) пункттері |
2025 жылғы 1 қаңтарға дейін |

      ";

      4-тарауда:

      тақырыбы жаңа редакцияда жазылсын:

      "4-тарау. Мұнай өңдеу және газ өңдеу зауыттары";

      мынадай мазмұндағы реттік нөмірі 12-1-жолмен толықтырылсын:

      "

|  |  |  |
| --- | --- | --- |
|
12-1. |
Шикі тауарлық газды қабылдау-тапсыру пункттері |
2025 жылғы 1 қаңтарға дейін |

      ".

      2. Қазақстан Республикасы Энергетика министрлігінің Цифрландыру және ақпараттандыру департаменті Қазақстан Республикасының заңнамасында белгіленген тәртіппен:

      1) осы бұйрықты Қазақстан Республикасының Әділет министрлігінде мемлекеттік тіркеуді;

      2) осы бұйрықты Қазақстан Республикасы Энергетика министрлігінің интернет-ресурсында орналастыруды;

      3) осы бұйрық мемлекеттік тіркелгеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы тармақтың 1) және 2) тармақшаларында көзделген іс-шаралардың орындалғаны туралы мәліметтерді ұсынуды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасының энергетика вице-министріне жүктелсін.

      4. Осы бұйрық 2024 жылғы 1 қаңтардан бастап қолданысқа енгізіледі және ресми жариялануға тиіс.

|  |  |
| --- | --- |
|
*Қазақстан Республикасы**Энергетика министрі*
 |
*Б. Акчулаков*
 |

      "Келісілді"

      Қазақстан Республикасының

      Индустрия және инфрақұрылымдық

      даму министрлігі

      "Келісілді"

      Қазақстан Республикасының

      Сауда және интеграция министрлігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК